Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 19501

b) az a)-ban szereplő adatok és a hozzájuk tartozó 90 százalékos megbízhatósági határok használatával, minden megfelelő referencia feltételre (felszállás, átrepülés, vagy megközelítés) a teljes számtani középérték kiszámítása. Megjegyzés.- helikopter esetében egy repülés csak akkor tekinthető érvényesnek, ha egyidejű mérést végeztek mindhárom mérőpontnál. 5.4.2 Repülőgépek esetében a három hitelesítési mérőpont mindegyikére, illetve helikopterek esetében a három mikrofonból álló készletek mindegyikére az elfogadható legkevesebb mintavételi nagyság hat. A minták legyenek elégséges számúak ahhoz, hogy a három átlagos zaj alkalmassági szint mindegyikére ±1,5 EPNdB értéket meg nem haladó tűréssel statisztikai úton megállapítható legyen a 90 százalékos megbízhatósági határ. Az átlagolási eljárásból egyetlen vizsgálati eredményt sem szabad kihagyni, hacsak a bizonyítványt kiadó hatóság másképpen nem rendelkezik. Megjegyzés: - A 90 százalékos megbízhatósági intervallum kiszámításának módszerei a Doc 9501 1. Függelékében találhatók. 5.4.3 Az előbbiekben ismertetett eljárással nyert átlagos EPNL számok azok, amelyeket a zaj alkalmassági kritériumokkal összevetve kell a légijárművek által előidézett zajt értékelni. 2007/70/II. szám

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes